آوروپا بیرلیگی‌نین خاریجی علاقه‌لر و تهلوکه‌سیزلیک سیاستی اوزره عالی نوماینده‌سی جوزپ بورل "افغانیستان-دا طالبان دؤیوشو قازاندی و اونلارلا دانیشمالیییق" دئدی.
آوروپا بیرلیگی خاریجی ایشلر ناظیرلری‌نین فوق العاده ویدئوکنفرانسیندان سونرا مطبوعاتا آچیقلاما‌لار وئرن جوزف بورل سؤزوگئدن مؤوضوع ایله باغلی بون‌لاری سؤیله‌ییب: "طالبان دؤیوشو قازاندی و اونلارلا دانیشمالیییق.
طالبانین اینسان حاق‌لاری و بیرلشمیش میللت‌لر تشکیلاتی تهلوکه‌سیزلیک شوراسی قرارلارینا اویغونلاشماسینی تامین ائتمک اوچون بوتون مانورلره گئدجییک.
افغانیستان خالقینی دستکلمه‌یه داوام ائدیریک. بو، طالبانی رسمی تانیما آنلامینی وئرمیر، ساده‌جه بعضی شئی‌لری یولونا قویماق لازیم‌دیر.
آوروپا بیرلیگی-نین طالبان ایله امکداش‌لیغی باریشچیل، هرطرف‌لی باریشا نایل اولماق، قادین‌لار، اوشاق‌لار، گنج‌لر و آزلیق‌لار داخیل اولماقلا، بوتون افغانیستان‌لی‌لارین آنایاسا حاق‌لارینا حؤرمت ائدیلمه‌سینه باغلی‌دیر.
حال-حاضیردا اونجه لیک لریمیزدن بیری آوروپا وطنداش‌لاری و آوروپا بیرلیگی ایله 20 ایلدن چوخ‌دور چالیشان افغانیستان‌لی‌لارین راحت بوراخیلما‌لاری‌دیر. اگر افغانیستانی ترک ائتمک ایستیرلرسه، اونلارا لاقئید قالا بیلمریک. اونلاری گتیره بیلمک و آوروپا بیرلیگی عضو اؤلکه‌لرینده قوروماسینی تامین ائتمک اوچون هر شئیی ائدجییک. بو آدام‌لاری قبول ائتمه‌یه حاضیر اولان ایسپانیایا تشککور ائتمک ایستییرم.
سؤزوگئدن آدام‌لارین سایی تخمینن 400-دور و اونلارین یاشاییشی آوروپا بیرلیگی-نین آیری-آیری اؤلکه‌لرینده تامین اولونا‌جاق.
باشقا اونجه لیک لریمیز افغانیستان‌داکی یئنی وضعیتین آوروپایا بؤیوک کؤچه گتیریب-چیخارماسینا ایمکان وئرمه‌مک‌دیر. بو مؤوضوع دا عضو و ترانزیت اؤلکه‌لرله گؤروشه‌جه‌ییک.
آلینا‌جاق درس‌لر وار. خصوصیله، افغانیستان اوردوسونون طالبانین هوجوم‌لارینا قارشی مقاومت گؤسترمه گوجویله باغلی سهو فیکیرلر دولاشماقدا‌دیر. یاخین گله‌جکده تورکیه، پاکیستان، ایران، چین و روسیا ایله داها چوخ چالیشماق لازیم‌دیر.
آوروپا بیرلیگی افغانیستان-دا بوتون زوراکیلیغین درحال دایاندیریلماسی، تهلوکه سیزلیگین و وطنداش دینج‌لیگی‌نین تامین ائدیلمه‌سی، اینسان‌لارین حیات، شرف و مال وارلیغی‌نین قورونماسینا چاغیریر. قارشیدورما دموکراسی، حقوقون اوستون‌لوگو و آنایاسانین عالی ‌لیگینه سؤیکنن عقل‌لی موذاکیره‌لر یولویلا حل ائدیلمه‌لی‌دیر.
خاطیرلاداق کی، آوقوستون 15-اینده پایتاخت کابلی محاصره‌یه آلان طالبان اؤلکه باشچی‌سی اشرف غنی‌نین اؤلکه‌نی ترک ائتمه‌سی و حکومت قوه‌لری‌نین پایتاخت‌دان آیریلماسییلا بورانی دا تامامیله اؤز نظارتینه آلدی.
